《和忆弟妹》
宋代·赵希逢

行行吊影建溪南，举眼何人共急难。
同气蜂飞缘蜜剖，群奸蚋聚为醯酸。
荆山那得枝和合，豆泣堪伤肉自剜。
杜老固知怀弟妹，醉愁想更忆长安。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。